
Bogdanovci, 21. kolovoza 2023.godine                     
                       

Na temelju članka 32. Statuta Općine Bogdanovci („Službeni vjesnik“ Vukovarsko-srijemske županije broj 4/21,21/22), Općinsko vijeće Općine Bogdanovci na 30. elektronskoj  sjednici održanoj dana 21. kolovoza 2023. donijelo je 

ODLUKU
o pristupanju Općine Bogdanovci udruzi Lokalna akcijska grupa u ribarstvu  i akvakulturi Dunav Sava
Članak 1.
U svrhu implementacije Lokalnog razvoja pod vodstvom lokalne zajednice u ribarstvu Program za ribarstvo Republike Hrvatske za programsko razdoblje 2021.-2027. godine., Općina Bogdanovci ovom je Odlukom /suglasna sudjelovati u formiranju partnerstva predstavnika gospodarskog, civilnog i javnog sektora u svrhu pristupanja članstvu Lokalne akcijske grupe u ribarstvu i akvakulturi Dunav Sava.  U sastav Lokalne akcijske grupe u ribarstvu i akvakulturi će za Općinu Bogdanovci ući naselja Bogdanovci, Petrovci, Svinjarevci.

Lokalna akcijska grupa u ribarstvu i akvakulturi Dunav Sava, koja ima pravni oblik udruge, osnivala se radi ostvarivanja zajedničkih interesa svih razvojnih dionika ribarstvenog područja koje obuhvaća Lokalna akcijska grupa u ribarstvu i akvakulturi Dunav Sava, a koje je funkcionalno koherentno u zemljopisnom, gospodarskom i društvenom smislu, te radi izrade i provedbe Lokalne razvojne strategije u ribarstvu i akvakulturi. 
Članak 2.
Općinsko vijeće Općine Bogdanovci donosi odluku da će Općinu Bogdanovci u skupštini Lokalne akcijske grupe u ribarstvu i akvakulturi Dunav Sava predstavljati Maja Župan. 
U slučaju spriječenosti, Općinu Bogdanovci predstavljati će općinski načelnik
Članak 3.
Općinsko vijeće Općine Bogdanovci ovime ovlašćuje predstavnike Općine navedene u čl. 2 ove Odluke na donošenje odluka u ime Općine Bogdanovci kao članove skupštine Lokacijske akcijske grupe u ribarstvu i akvakulturi Dunav Sava. 

Općinsko vijeće Općine Bogdanovci ovime ovlašćuje općinskog načelnika da potpiše Zahtjev o pristupanju Lokacijskoj akcijskoj grupi u ribarstvu i akvakulturi Dunav Sava i Izjavu o imenovanju  predstavnika Općine Bogdanovci iz čl. 2.  ove Odluke.

Članak 4.
Ova Odluka stupa na snagu prvi dan nakon objave a objavit će se u «Službenom vjesniku Vukovarsko-srijemske županije».

